**Four Killed, Two Injured by Lightning During Prayers on Mountain Top [Rwanda]**

15 February 2024

<https://www.kigalitoday.com/umutekano/imbere-mu-gihugu/article/gakenke-inkuba-ikubise-batandatu-bari-mu-masengesho-bane-bahasiga-ubuzima>

Yesterday, Thursday, 15 February 2024,at around 15:00 hour, local time,lightning struck 6 people, killing four of them immediately, while the remaining two sustained minor injuries, and were rushed to the nearby hospital. They are believed to have been discharged by now. The victims were pentecostals, who had gone for prayers on the top of the mountain. This tragedy occurred in Mbirima Cell, Coko Sector, Gakenke District, within the Northern Province of Rwanda. Superintendent Jean Bosco Mwiseneza, the police spokesman within northern province confirmed this report.

*Report and translation courtesy of Frank Shumbusho, citizen reporter, tct2020@gmail.com*

-----

# Gakenke: Inkuba ikubise batandatu bari mu masengesho, bane bahasiga ubuzima

Yanditswe na

SERVILIEN MUTUYIMANA

15-02-2024 - 20:48|[Ibitekerezo](https://www.kigalitoday.com/umutekano/imbere-mu-gihugu/article/gakenke-inkuba-ikubise-batandatu-bari-mu-masengesho-bane-bahasiga-ubuzima#comment) ( 11 )

Abantu batandatu bari mu masengesho mu Kagari ka Mbirima mu Murenge wa Coko, Akarere ka Gakenke, bakubiswe n’inkuba, bane bahita bitaba Imana. Byabaye ahagana saa cyenda z’igicamunsi ku wa Kane tariki 15 Gashyantare 2024, abo baturage batandatu bakaba bari ku musozi witwa Buzinganjwiri basenga, ari na ho inkuba yabakubitiye. Abatuye muri ako gace baganiriye na Kigali Today, bavuze ko aho inkuba yakubitiye abo baturage bari mu masengesho, bahasanze Bibiliya n’ibikapu bari bitwaje.

Umuvugizi wa Polisi mu Ntara y’Amajyaruguru, SP Jean Bosco Mwiseneza, avugana na Kigali Today kuri iyi nkuru, yagize ati “Ntabwo hemewe ariko bakunda kuhasengera, abaturage bakaba bavuga ko abo bahagiriye ikibazo ari abayoboke ba ADEPR. Birakekwa ko bashobora kuba bahasengeraga, gusa ntibiremezwa biracyakurikiranwa”.

SP Mwiseneza yasabye abaturage kubahiriza inama bagirwa zo kwirinda ibiza, asaba ubuyobozi bw’inzego z’ibanze kurushaho gukangurira abaturage kubahiriza izo nama bagirwa, asaba kandi abaturage gusengera ahantu hemewe.

Ati “Birabujijwe, nta bantu bemerewe gusengera ku musozi cyangwa mu buvumo, cyangwa mu rugo rw’umuntu. Abantu bagomba gusengera ahantu hazwi hari insengero zemewe, ntabwo turemeza ko basengaga, iperereza rirakomeje”.

Babiri barokotse muri abo batandatu boherejwe ku bitaro bya Ruli kugira ngo bitabweho n’abaganga , imirambo y’abitabye Imana na yo ikaba yajyanywe mu buruhukiro bw’ibyo bitaro.